10 ไอเดียกิจกรรมที่คุณสามารถทำได้ที่บ้านในช่วงที่ต้องกักตัวอยู่ในบ้าน

สถานการณ์ของโรคระบาดโควิด 19 ในประเทศไทย ได้มีการระบาดอย่างต่อเนื่องในช่วงหลายเดือนที่ผ่านมานี้ เนื่องจากเป็นเชื้อไวรัสตัวใหม่ และเราก็มีข้อมูลเกี่ยวกับมันน้อยมาก ทำให้แต่ละประเทศ ต้องตกอยู่ในปัญหาเดียวกันทั้งโลก และไม่มีทีท่าว่าจะหยุดยั้งการระบาดนี้ได้อย่างไร สิ่งหนึ่ง ที่ถือหากทุกคนร่วมมือกันกักบริเวณอยู่บ้าน จะเป็นการช่วยลดการระบาดของเชื้อไปได้มากเลยทีเดียว และในประเทศไทยเราเอง ก็ได้ออกกฎที่เข้มงวด เพื่อให้ประชาชนกักตัวอยู่บ้าน ถ้าเอ่ยถึงการอยู่บ้านทั้งวันแล้ว มันอาจจะเป็นข่าวดี แต่มันก็อาจเป็นข่าวร้ายของคนที่ชอบทำกิจกรรมนอกบ้านได้เหมือนกัน และนี่ก็จะเป็นไอเดียกิจกรรม 10 กิจกรรม ที่คุณสามารถนำไปใช้ในขณะที่เราต้องกักบริเวณอยู่บ้าน แล้วคุณจะรู้ว่า การที่ต้องกักตัวอยู่บ้านนั้น มันไม่ได้เป็นสิ่งที่น่าเบื่อเลยจริงๆ

ดูซีรีส์โปรดแบบมาราธอน

ในขณะที่คุณต้องทำงานอย่างหนักทุกวัน คุณอาจจะลืมไปแล้วว่า หนัง, ละคร หรือซีรีส์ เรื่องโปรดของคุณนั้น มีกี่ซีซั่นแล้ว และอีกอย่าง คุณคงมีเวลาดูสิ่งพวกนี้แค่ช่วงวันหยุด เสาร์อาทิตย์ ซึ่งบางทีมันอาจจะไม่หนำใจพอ ซึ่งปัจจุบัน เทคโนโลยีก็ได้ก้าวหน้าไปมาก ซึ่งเราสามารถเลือกดูหนัง หรือซีรีส์โปรดของเราได้จากที่บ้าน โดยไม่ต้องไปถึงโรงภาพยนตร์เลย รวมทั้งคุณจะสามารถเลือกข้ามตอนที่น่าเบื่อไปกี่ตอนก็ได้ โดยคุณสามารถดูได้ทั้งวันทั้งคืน โดยที่ไม่ต้องกังวลว่าพรุ่งนี้จะไปทำงานสายหรือไม่

ถักโครเชต์หรือนิตติ้ง

กิจกรรมนี้อาจจะเหมาะกับคุณผู้หญิงซะมากกว่า แต่จริงๆแล้ว คุณผู้ชายก็สามารถทำได้เช่นกัน ซึ่งงานฝีมือประเภทนี้ ถือว่าเป็นการฆ่าเวลาได้ดีมากๆเลยทีเดียว และเพลินมากๆ ซึ่งหากคุณไม่มีพื้นฐานการถักเลย ก็ไม่ต้องกังวลไป เพราะในปัจจุบัน YouTube มีทุกอย่างที่คุณอยากรู้ ดีไม่ดี ฤดูหนาวปีหน้านี้ คุณอาจจะมีผ้าพันคอใหม่สักสองสามผืนก็ได้

ทำอาหารเมนูใหม่ๆ

ในวันเร่งด่วน ที่คุณต้องทำงาน มันอาจจะทำให้คุณละเลยเรื่องอาหารการกิน หรือฝากท้องไว้กับร้านอาหารเสียส่วนใหญ่ แต่ในเมื่อร้านส่วนใหญ่ต้องปิดในช่วงนี้ และคุณก็มีเวลาค่อนข้างมาก คุณสามารถเปิดคลิปวิดีโอสอนทำอาหาร และรังสรรค์เมนูแสนพิเศษจากวัตถุดิบที่คุณมีในตู้เย็น คุณอาจจะค้นพบกว่า คุณมีฝีมือทำอาหารที่เยี่ยมยอดไปเลยก็ได้

ทำสมาธิ

ในวันปกติ คุณอาจจะไม่เคยคิดที่จะอยู่คนเดียว แต่เมื่อสถานการณ์บังคับเช่นนี้แล้ว มันทำให้คุณมีเวลาอยู่กับตัวเองมากขึ้น ซึ่งคุณสามารถฝึกจิตให้สงบ และอยู่กับตัวเอง รีเซ็ตให้ตัวคุณผ่อนคลาย ซึ่งแน่นอนว่า สิ่งนี้ ไม่ใช่กิจกรรมที่คุณทำปกติ ในวันทำงานแน่นอน ซึ่งเมื่อคุณกลับไปทำงาน เมื่อสถานการณ์เข้าสู่ภาวะปกติ คุณจะพบว่าคุณพร้อม และมีไอเดียเจ๋งๆ ในการทำงานมากขึ้นเลยทีเดียว