7 เหตุผลที่ทำให้เราควรดื่มน้ำตะไคร้สดเป็นประจำ

มนุษย์เราใช้ประโยชน์จากสมุนไพร เพื่อใช้เป็นยารักษาโรคมาตั้งแต่สมัยก่อนแล้ว และก็มีสมุนไพรหลากหลาย ซึ่งหากเราคิดถึงสมุนไพรที่มีคุณประโยชน์ตัวท็อป ตะไคร้ก็คงจะเป็นชื่อที่เข้ามาในบัญชีรายชื่อเป็นอันดับต้น ๆ และการดื่มชาตะไคร้ก็เป็นที่นิยมมากอยู่แล้ว และในบทความนี้ พวกเราก็ได้รวบรวมประโยชน์ต่าง ๆ ของชาตะไคร้มาแบ่งปันกันค่ะ

1. ช่วยในเรื่องระบบการขับถ่าย

ตะไคร้มีคุณสมบัติในเรื่องการช่วยในระบบย่อยอาหารโดยตรง เพราะช่วยบรรเทาอาการคลื่นไส้ ท้องผูก ท้องอืด และทำให้สบายท้อง รวมทั้งยังทำให้ระบบย่อยอาหารดำเนินไปเป็นปกติอีกด้วย นอกจากนั้นยังมีผลการวิจัยเพิ่มเติม ที่รายงานว่า ตะไคร้ยังมีคุณสมบัติในการลดการเกิดกรดในกระเพาะอาหารอีกด้วย

2. ช่วยในเรื่องระบบหมุนเวียนโลหิต

ด้วยความที่ตะไคร้เป็นสมุนไพรที่มีปริมาณโพแทสเซียมสูง ดังนั้นจะช่วยในเรื่องการผลิตยูเรียในร่างกาย เพราะฉะนั้น ด้วยคุณสมบัตินี้จึงช่วยให้ตะไคร้สามารถช่วยในเรื่องของการหมุนเวียดเลือดได้ดี และยังช่วยในการลดความดันของเลือดได้ดีอีกด้วย

3. ช่วยในเรื่องควบคุมน้ำหนัก

ชาตะไคร้นั้นสามารถใช้ในการดีท็อกซ์สารพิษ และช่วยในเรื่องการเพิ่มอัตราการเผาผลาญของร่างกายได้เป็นอย่างดี โดยในงานวิจัยพบว่า ในตะไคร้นั้นมีสามารถโพลีฟีนอล และคาเฟอีนที่มีคุณสมบัติในเรื่องของการควบคุมน้ำหนักได้ดี