10 คุณประโยชน์จากมะตูม

มะตูม เป็นผลไม้ชนิดหนึ่งที่นิยมนำมาทำเป็นน้ำผลไม้ หรือชามะตูม เพื่อเพิ่มความสดชื่นให้กับร่างกาย และยังเป็นเครื่องดื่มยอดฮิตในช่วงอากาศร้อน ๆ อีกด้วย โดยผลไม้ชนิดนี้มีต้นกำเนิดมาจากประเทศอินเดีย และนอกเหนือจากที่จะมีรสชาติที่หอมหวานแล้วนั้น สรรพคุณทางยาของเจ้ามะตูมนี่ก็มีมากมายนัก และในบทความวันนี้ พวกเราก็ได้มีประโยชน์ของมะตูมมาฝากกันค่ะ

1. ปรับสมดุลของเชื้อจุลินทรีย์ในระบบทางเดินอาหาร

มะตูม เป็นผลไม้ที่มีสรรพคุณในการต่อต้านเชื้อแบคทีเรียได้เป็นอย่างดี ดังนั้นจึงช่วยบรรเทาอาการท้องเสีย ที่เกิดจากแบคทีเรียได้ และสารประเภทแทนนินที่อยู่ในมะตูม ยังช่วยบรรเทาระบบทางเดินอาหารจากการติดเชื้อจากแบคทีเรีย หรือโรคท้องร่วงได้เป็นอย่างดี

2. ช่วยในเรื่องระบบการขับถ่าย

นอกเหนือจากการที่มีสรรพคุณทางด้านการต่อต้านเชื้อแบคทีเรีย ในระบบทางเดินอาหารได้ดีแล้ว มะตูมยังช่วยควบคุมกรดในกระเพาะอาหารให้มีความสมดุล จึงช่วยในการป้องกันอาการท้องผูกได้เป็นอย่างดี

3. ช่วยลดปริมาณคลอเรสเตอรอล

น้ำมะตูมนั้นสามารถช่วยลดปริมาณคลอเรสเตอรอลได้เป็นอย่างดี และยังช่วยควบคุมปริมาณคลอเรสเตอรอลไม่ให้มากเกินไปได้ด้วย จึงสามารถช่วยในเรื่องลดความเสี่ยงจากโรคหัวใจได้ดี

4. บรรเทาอาการจากโรคเบาหวาน

เปลือกไม้ของมะตูมนั้นประกอบไปด้วยสารประกอบเฟโรเนีย กัม ที่สามารถช่วยลดปริมาณกลูโคสในเลือดได้เป็นอย่างดี ในตำรายาอายุวัฒนะนั้นมีการใช้มะตูมเพื่อรักษาโรคเบาหวานมาแต่โบราณกาลแล้ว โดยที่สารในมะตูมจะไปช่วยกระตุ้นตับอ่อน เพื่อที่จะให้ตับอ่อนผลิตอินซูลิน และนำมาใช้ในการควบคุมปริมาณน้ำตาลในเลือด